open-index/open-wikipedia-markdown huggingface dataset:
Natasha Ntlangwini

**Elsabe Natasha Ntlangwini** (wey ein maiden name be **Louw**) be South African politician. She be member of de Economic Freedom Fighters (EFF), den she serve as Member of de National Assembly of South Africa from May 2014 go reach May 2024.

## Early life den education
Dem born Ntlangwini insyd Pearston wey dey insyd Cape Province. Ein poppie dey work as boilermaker, den ein mommie too dey work as cook insyd one boarding school. Insyd 2002, she complete ein secondary school insyd Parkdene High School. She do one-year course on quality control wey be through University of South Africa.

## Political career
Ntlangwini dey involved for de ANC ein youth league plus de women ein league. For 2013, she join de Economic Freedom Fighters after she resign from ein work. De next year, dem elect am go National Assembly as party ein representative. Dem elect am again for 2019.

Insyd de 2024 general election, Ntlangwini get seventh position insyd EFF ein regional-to-national list den 52nd position insyd national list, but she no get re-election go de National Assembly.

## Ein life matter
Ntlanwini be married to Sivuyile. Insyd January 2020, she give birth to ein fourth daughter.

## References



## External links
*Mrs Elsabe Natasha Ntlangwini at Parliament of South Africa
*Ms Elsabe Natasha Ntlangwini at People's Assembly
Nontando Nolutshungu

**Nontando Judith Nolutshungu** be South African politician plus Member of Parliament for de Economic Freedom Fighters (EFF). Dem elect am as de National Chairperson of de EFF inside December 2024.

## Biography
Nolutshungu get bachelor of social science degree plus postgraduate diploma for transport studies from University of Cape Town.

She join de Economic Freedom Fighters (EFF) as ordinary member for 2013. She enter de National Assembly on 23 January 2018 as replacement for Sipho Mbatha. After dat, Nolutshungu come be member for Portfolio Committee on Higher Education and Training plus de Portfolio Committee on Transport.

Insyd de 2019 South African general election wey happen on 8 May, Nolutshungu win full term for parliament. Right now, she dey serve only for de Portfolio Committee on Transport.

Insyd December 2019, Nolutshungu get elect into de EFF ein Central Command Team, wey be de party ein highest decision-making body.

She get re-elect go parliament for de 2024 general election.

On 14 December 2024, Nontando Nolutshungu get elect as national chairperson of EFF for de party ein third national people ein assembly. Dem appoint am as chief whip for de EFF caucus inside National Assembly on 15 January 2024.

## References



## External links
*National Assembly profile
Delisile Ngwenya

**Delisile Blessing Ngwenya** be South African politician wey dey act as one of de two national spokespeople for de Economic Freedom Fighters since 2020. Na she be member for de National Assembly from 2019 go 2021. From 2016 go 2019, Ngwenya be permanent delegate wey dey insyd de National Council of Provinces.

## References


## External links
*Mrs Delisile Blessing Ngwenya at Parliament of South Africa
*Delisile Blessing Ngwenya at People's Assembly
Thilivhali Mulaudzi

**Thilivhali Elphus Mulaudzi** (wey dem born August 1964) be South African politician. He serve as MP for de Economic Freedom Fighters from 2014 go 2020. For 2021, he join de African National Congress.

## References
Gugu Mtshali

**Gugu Flora Mtshali** (wey dem born 11 November 1975) be South African politician wey dey represent de Economic Freedom Fighters (EFF) insyd de KwaZulu-Natal Provincial Legislature since 2019. Dem elect am during de 2019 general election, wey she take sixth position for de EFF ein provincial party list.

## References



## External links
* Gugu Flora Mtshali at People's Assembly
* Hon. GF Mtshali at KwaZulu-Natal Provincial Legislature
Eugene Mthethwa

**Eugene Mthethwa** be South African politician from de Economic Freedom Fighters. He be member of de National Assembly of South Africa since 1 June 2023.

## References
Dumisani Mthenjane

**Dumisani Fannie Mthenjane** be South African politician. As member of de Economic Freedom Fighters, dem elect am go de National Assembly for May 2019. Mthenjane serve as member for de Portfolio Committee on Small Business Development.

On 6 June 2023, News24 report say de EFF fire Mthenjane as Member of de National Assembly.

## References



## External links
*National Assembly biography
Thembi Msane

**Thembi Portia Msane** be former South African Member of Parliament for de Economic Freedom Fighters. Before she serve for Parliament, she be member of de KwaZulu-Natal Legislature from 2014 go 2019.

Msane be member of de Portfolio Committee on International Relations and Cooperation from May 2019 till September 2023. She sana be alternate member for de Portfolio Committee On Trade and Industry between September 2020 den July 2023.

Msane resign from Parliament effective from 12 September 2023.

On 18 September 2023, Msane swear in as Economic Freedom Fighters councillor for de City of Ekurhuleni.

Councillor Thembi Msane get appointment as Member of de Mayoral Committee for Water, Sanitation & Energy for Germiston on 9 October 2023.

## References



## External links
*Parliamentary biography
Ciliesta Motsepe

**Ciliesta Catherine Shoana Motsepe** be South African Member of Parliament under de Economic Freedom Fighters (EFF). Dem elect am enter parliament for 2019. From June 2020, she start serve as member for de Portfolio Committee on Public Service and Administration. Then for March 2023, dem appoint her again make she serve for de Portfolio Committee on Mineral Resources and Energy.

Motsepe too be additional member for de Central Command Team of de Economic Freedom Fighters (EFF), wey be de party ein highest decision-making body.

On 6 June 2023, News24 report say EFF fire Motsepe from ein position as Member of Parliament.

## References


## External links

*National Assembly profile
Pebane Moteka

**Pebane George Moteka** be South African politician wey dem elect go de National Assembly insyd de 2014 general election as Economic Freedom Fighters (EFF) representative. Dem re-elect am go parliament again insyd 2019. But e resign from parliament on 31 July 2022.

Moteka be member of de Central Command Team of de EFF, wey be de party ein highest decision-making structure.

Insyd November 2023, Moteka comot for EFF and join ActionSA. E talk say e no dey support de EFF ein open border policy, na why e resign from de party.

## References



## External links
*Mr Pebane George Moteka at People's Assembly
Kgotso Morapela

**Kgotso Zachariah Morapela** be South African politician for de Economic Freedom Fighters. E serve as de party ein provincial chairman insyd de Free State till 2018. E represent de party both for de National Assembly den insyd de Free State Provincial Legislature.

## Political career
Morapela serve as de provincial chairperson for African National Congress Youth League (ANCYL) for Free State. Insyd February 2014, e resign from de ANC to join Julius Malema ein new political party, Economic Freedom Fighters (EFF), after dem expel Malema from de ANC. Morapela then contest as candidate for EFF inside de national den provincial elections wey happen for May dat same year, den e win seat for de National Assembly. As e enter parliament, dem appoint am to de Portfolio Committee on Public Enterprises for June 2014. Still for June, one EFF Provincial Command Team (PCT) member talk say dem remove de party ein convenor to make way give Morapela take de position, because of ein past link plus de ANC Youth League. Later, dem elect Morapela as de provincial chairperson of de party.

Morapela resign from de National Assembly on 31 October 2015, sake of say de party deploy am go de Free State Provincial Legislature. Thembinkosi Rawula come take ein seat for de National Assembly. For November 2015, dem swear Morapela in as member of de Provincial Legislature, den assign am go de committees insyd Economic Development, Governance, Budget and Oversight, plus Public Accounts den Finance. Morapela and Mandisa Makesini disrupt Premier Ace Magashule ein 2016 State of the Province Address.

At de EFF ein provincial conference wey happen for September 2018, ein fellow MPL Mandisa Makesini win de position of provincial chairperson, as she beat Morapela by only three votes. Morapela continue serve as Member of de Free State Provincial Legislature until de 2019 general elections. Dem no add ein name to de party ein provincial candidate list, and for de National Assembly ein candidate list, dem place am for position wey e no fit win.

## Ein life matter
Insyd de 2015 Register of Members' Interest, Morapela disclose dat he own a house insyd Bloemfontein den an empty stand insyd Smithfield.

## References
Mothusi Montwedi

**Mothusi Kenneth Montwedi** be South African politician. Insyd 2019, e become Member of Parliament insyd de National Assembly as representative for de Economic Freedom Fighters (EFF) party. Montwedi dey serve as de deputy provincial chair for de EFF insyd North West.

Insyd parliament, Montwedi dey serve as member for de Portfolio Committee on Agriculture, Land Reform and Rural Development.

Dem charge Montwedi for contempt of parliament insyd 2020.

Then for July 2025, dem swear am in as Permanent Delegate go de National Council of Provinces (NCOP), wey be de upper house for South Africa ein parliament, after e resign from de National Assembly, wey be de lower house.

## References



## External links
*Mothusi Kenneth Montwedi at People's Assembly
Moletsane Moletsane

**Moletsane Simon Moletsane** be South African politician. E dey represent de Economic Freedom Fighters (EFF) party, plus e dey serve as Permanent Delegate go de National Council of Provinces (NCOP) from de Free State since May 2019.

Moletsane get ein diploma for education from Sefikeng College of Education. E be member of EFF ein Provincial Command Team for de Free State.

## References



## External links
*Mr Moletsane Simon Moletsane at People's Assembly
Tebogo Mokwele

**Tebogo Josephine Mokwele** be South African politician wey serve for National Assembly of South Africa from May to August 2019 under de Economic Freedom Fighters (EFF) party. Before she go National Assembly, Mokwele be permanent delegate go de National Council of Provinces (NCOP) from North West from 2014 to 2019.

## Early life
Dem born Mokwele insyd Swartruggens wey dey insyd present-day North West. Ein mommie work for clinic, den ein poppie be artist. She start ein political career when she be 14 years.

## Political career
Mokwele join de Economic Freedom Fighters (EFF) and for 2013, dem name am join de party ein Central Command Team, wey be de highest decision-making structure for de party.

## Parliamentary career
Mokwele stand for de National Assembly insyd de 2014 national plus provincial elections, den she win seat for de lower house of parliament as EFF gain 25 seats. But de North West Provincial Legislature rather elect am as EFF ein permanent delegate go de National Council of Provinces (NCOP), wey be de upper house of parliament. After dat, dem appoint am as Whip for de EFF caucus insyd de NCOP.

Insyd August 2015, security forcefully carry Mokwele commot from de NCOP chamber after she no gree leave when de sergeant-at-arms instruct am. She be de first MP wey dem remove under de new parliamentary rules.

Mokwele continue to serve for de NCOP till de May 2019 general elections, wey she then win seat for de National Assembly. Dem appoint am go de Portfolio Committee on Labour and Employment plus de Joint Standing Committee on de Financial Management of Parliament.

### Resignation
Insyd 18 August 2019, de EFF talk say Mokwele collect R40,000 from ANC president Cyril Ramaphosa ein CR17 presidential campaign account. But later e come clear say no be only R40,000, she actually collect R80,000 from Ramaphosa. She take de money two times: one for 2017 wey she dey part of parliamentary project, den de other one for 2019 wey Ramaphosa send money give am because of ein personal bereavement. De next day, Mokwele plus anoda EFF MP, Nkagisang Mokgosi, wey too collect money from Ramaphosa, both resign from Parliament and from de EFF Central Command Team. For ein resignation letter, Mokwele talk say she no tell de EFF leadership about de money, but later for interview wey she get plus journalist Stephen Grootes, she talk say she tell dem — dis one come contradict wetin she write for de resignation letter.

## Ein life matter
Insyd 2019, news come show say Mokwele suffer miscarriage for 2016 after parliamentary security remove am for saying president Jacob Zuma no fit address NCOP members.

## References
Shirley Mokgotho

**Shirley Motshegoane Mokgotho** be South African politician wey win seat for de National Assembly insyd de 2019 general elections. She be member of de Economic Freedom Fighters (EFF) party.

Mokgotho take oath as Member of Parliament on 22 May 2019. From 6 May 2020 go 31 August 2021, she serve as alternate member for de Portfolio Committee on Human Settlements, Water plus Sanitation. She den serve for de Portfolio Committee on Human Settlements from 31 August 2021 till 28 February 2023, den she join de Portfolio Committee on Water plus Sanitation. On 23 March 2023, dem appoint am again to de Portfolio Committee on Basic Education.

On 6 June 2023, News24 report say de EFF fire Mokgotho as Member of Parliament.

## References


## External links
*Biography at Parliament of South Africa
Mmabatho Mokause

**Mmabatho Olive Mokause** be South African politician wey dey serve as permanent delegate go de National Council of Provinces from Northern Cape since March 2020. She be member for de Economic Freedom Fighters (EFF). Mokause bin be Member insyd Northern Cape Provincial Legislature from May 2014 go April 2015. Dem appoint am go de National Assembly of South Africa, wey be de lower house of Parliament, for April 2015 den she serve for de chamber till January 2018. After de May 2019 general election, she return go de National Assembly, but she resign for September. For March 2020, dem choose her to represent EFF for de upper house.

## Life den career
Mokause dey stay at Kuruman insyd Northern Cape.

She join de Economic Freedom Fighters (EFF) since de party start, den dem appoint am to serve for de first Central Command Team, wey be de highest decision-making body for de party. She win election enter de Northern Cape Provincial Legislature during de general election wey happun on 7 May 2014 as one of de two representatives for de party, den she take office as Member of de Provincial Legislature (MPL) on 21 May 2014.

Insyd November 2014, some people assault Mokause as she dey attend de EFF provincial conference insyd Northern Cape.

By April 2015, she resign as MPL as dem plan send her go Parliament. She take oath as Member of de National Assembly on 21 April 2015. For October 2017, Diamond Fields Advertiser report say EFF central command order Mokause make she "resign immediately" from Parliament. Her resignation start to dey work from 1 January 2018.

## References



## External links
*Mmabatho Olive Mokause – People's Assembly
*Ms Mmabatho Olive Mokause – Parliament of South Africa
Mathibe Mohlala

**Mathibe Rebecca Mohlala** be South African politician. Dem elect her as Member of Parliament for de National Assembly for de Economic Freedom Fighters party insyd 2019.

Since she become MP, she dey serve for de Standing Committee on Finance.

## References



## External links
*Mathibe Rebecca Mohlala at People's Assembly
Thapelo Mogale

**Thapelo Mogale** be South African politician from Economic Freedom Fighters, plus e be Member of de National Assembly of South Africa since 17 August 2022. He graduate from University of South Africa.

## References
Constance Mkhonto

**Constance Nonhlanhla Mkhonto** be South African politician wey dey serve as Member of Parliament inside de National Assembly under de Economic Freedom Fighters (EFF) party.

## Career
Mkhonto dey serve as de executive mayor for Ehlanzeni District Municipality insyd Mpumalanga, plus manager position for Mpumalanga ein House of Traditional Leaders. She be teacher too before she enter politics.

Later, she join de Economic Freedom Fighters (EFF) party. Insyd December 2019, dem elect am as additional member for de Central Command Team, wey be de highest decision-making body for de party.

Mkhonto enter de National Assembly on 13 June 2020. Insyd one debate wey happen for September 2020 about farm murders, she talk say e fit be "scam" by right-wing people to make law enforcement lose focus.

## References


## External links
*Ms Constance Nonhlanhla Mkhonto at Parliament of South Africa
*Constance Nonhlanhla Mkhonto at People's Assembly
Hlengiwe Mkhaliphi

**Hlengiwe Octavia Mkhaliphi** (née **Hlophe-Maxon**) be South African politician wey dey serve as Member for de National Assembly since May 2014. She be one of de founding members of de Economic Freedom Fighters (EFF), plus she serve as de party ein first deputy secretary-general from 2014 go reach 2019.

## Education
Mkhaliphi get ein Bachelor of Administration Honours insyd Public Administration from de University of South Africa insyd April 2019.

## Political career
Mkhaliphi be founding member for de Economic Freedom Fighters, party wey dem form for July 2013 wey Julius Malema dey lead now. Dem elect am as one of de party demma first parliamentarians for May 2014. Insyd December dat same year, she take post as de party ein first deputy secretary-general.

Mkhaliphi go back Parliament after de 2019 general election. Insyd de party ein December conference, dem nominate am for second term as deputy secretary-general, but she no gree take am. Poppy Mailola then take over from am. She win ein seat back to de National Assembly insyd de 2024 general election.

## Ein life matter
Mkhaliphi marry insyd October 2016. De party ein Twitter account tweeted about e plus "#revolutionarywedding".

## References



## External links
*Profile at Parliament of South Africa
Nqobile Mhlongo

**Nqobile Matilda Mhlongo** be a South African politician from de Economic Freedom Fighters. She has served as a member of de National Assembly of South Africa since 2025 after previously from 2023 until 2024.

## References
Veronica Mente

**Ntombovuyo Veronica Mente** be South African politician wey serve as de National Chairperson for de Economic Freedom Fighters (EFF) from December 2019 go December 2024. She dey sana be Member of de National Assembly of South Africa, wey she enter office insyd May 2014.

## Biography
Mente from Khayelitsha township insyd Cape Town. She start ein career as security worker for de former mayor of Cape Town. For Khayelitsha, she be “barefoot lawyer” wey dey help workers. Mente volunteer too for de Labour Community Advice Media and Education Centre (LAMEC) insyd Khayelitsha.

She join de Economic Freedom Fighters shortly after dem form am. Dem elect am go Parliament insyd 2014.

Insyd May 2019, she get re-election for ein second term as MP. As at June 2019, she be member for de Standing Committee on Public Accounts plus Alternate Member for de Standing Committee on de Auditor General. For September 2019, she join de Disciplinary Committee.

Mente become EFF national chairperson for de party ein second elective conference for December 2019, she take over from advocate Dali Mpofu. For de third elective conference wey happen for December 2024, Nontando Nolutshungu take over from am.

## References



## External links
*Ms Ntombovuyo Veronica Mente – Parliament of South Africa
*Ms Ntombovuyo Veronica Mente – People's Assembly
Sipho Mbatha

**Moses Sipho Mbatha** be a South African politician den a former Member of de National Assembly of South Africa for de Economic Freedom Fighters (EFF) party.

## Political career
Mbatha join Economic Freedom Fighters insyd 2013. Afta de 2014 general election, dem select Mbatha make e replace Mmeli Julius Mdluli, wey dem elect go take EFF seat insyd de National Assembly but e no dey available to take ein seat. Dem swear am insyd de first sitting of de new National Assembly plus all de oda new Members of Parliament on 21 May 2014. On 20 June 2014, dem name Mbatha go de Portfolio Committee on Economic Development den de Portfolio Committee on Higher Education den Training.

Wey former Eskom CEO Brian Molefe take ein oath as Member of Parliament insyd February 2017, Mbatha talk say: "On a point of order Speaker. Where dey dat corrupt bastard?"

Insyd October 2017, de *Diamond Fields Advertiser* report say de Central Command Team of EFF give instruction to Mbatha den ein colleague EFF MP Mmabatho Mokause make dem resign from demma seats insyd de National Assembly straight away. Mbatha ein resignation start dey work from 1 January 2018. Nontando Nolutshungu come take over ein place.

Later, Mbatha resign from EFF den dem welcome am go United Democratic Movement insyd August 2018. For de 2019 general elections, e stand as parliamentary candidate plus candidate for KwaZulu-Natal Legislature for UDM, but e no fit win seat for any of de two bodies.

Insyd 2024, Mbatha join UMkhonto we Sizwe political party. Dem elect am as member of de National Assembly, wey e represent UMkhonto we Sizwe, for de 2024 South African general election.

## References
Anthony Matumba

**Anthony Matumba** be South African politician wey don dey serve as Member of de National Assembly of South Africa since January 2022. E be member of Economic Freedom Fighters, den e dey serve insyd de party ein Central Command Team, wey be de highest decision-making body. Before dat, e be councillor for Makhado Local Municipality.

## Political career
Matumba be member of de Economic Freedom Fighters (EFF) party. Insyd 2016, dem elect am as councillor for EFF insyd Makhado Local Municipality insyd Limpopo. Dem elect am again as additional member of EFF ein Central Command Team structure, wey be de party ein highest decision-making body between congresses, for de EFF ein elective conference insyd December 2019.

Insyd July 2020, one investigation from Digital Forensic Lab (DFRLab) link de Tracy Zille Twitter account, wey dem use dey spread racist plus insulting content den dey harass black women, to Matumba. E come show say Matumba dey collect income from de hateful comments wey e dey post for Twitter through some companies wey e get den register, wey Twitter users dey redirected go. But Matumba deny say e be de one wey dey control de Twitter account. De South African Human Rights Commission (SAHRC) then carry Matumba go Equality Court after dem receive complaint from one member of de public. De court hear de case on 27 July 2021, but dem postpone am go August 2021 on 29 July.

### Parliament
De Equality Court case suppose continue on 26 January 2022, but dem postpone am make Matumba fit take ein oath as EFF Member of de National Assembly. Speaker Nosiviwe Mapisa-Nqakula be de one wey lead de swearing-insyd ceremony.

## References



## External links

* Anthony Matumba on Twitter
* Mr Anthony Matumba at People's Assembly
Nthako Matiase

**Nthako Sam Matiase** be a member of de National Assembly of South Africa. He be a member of de Economic Freedom Fighters.

## Political career
Matiase, wey be member of de Economic Freedom Fighters party, enter de National Assembly on 21 May 2014 as replacement for Khumbuza Bavu.

Insyd ein first term, e serve on plenty committees, including de Portfolio Committee on Health, de Portfolio Committee on Justice den Correctional Services, plus de Portfolio Committee on Rural Development den Land Reform. E sana serve as alternate member for de Portfolio Committee on Health, de Standing Committee on Finance, den de Portfolio Committee on Justice den Correctional Services.

Dem re-elect Matiase for de 2019 general election. Right now, e be member of de Portfolio Committee on Agriculture, Land Reform den Rural Development, plus de Joint Standing Committee on Defence.

## References
Leigh-Ann Mathys

**Leigh-Ann Mathys** be South African politician from de Economic Freedom Fighters. Dem recently elect am as deputy secretary general. Before dat, she serve as treasurer-general of de Economic Freedom Fighters till December 2019, wey Omphile Maotwe come succeed am. Dem elect Mathys go Parliament of South Africa from North West for de 2014 South African general election.

## References
Cheryllyn Dudley

**Cheryllyn Dudley** be South African politician wey don serve as Member of de National Assembly of South Africa since de first democratic elections wey happen insyd 1999. She dey represent de African Christian Democratic Party.

## Early life den career
Dudley attend high school insyd Zimbabwe den later studied at de University of Natal den obtained a Bachelor of Laws.

## Political career
Dem first elect Dudley insyd 1999, den she win again for de elections wey come afta. Since 2005, she dey serve as Parliamentary Whip for de African Christian Democratic Party. Dudley don talk support for reforms to South Africa ein labour laws, wey de World Economic Forum rank as de seventh-most restrictive for de whole world. She talk say, "Employment don increase among higher-income groups for South Africa, while lower earners don lose jobs...Even though dem make progress for workers' rights inside de law, social inequality don still grow."

Dudley dey serve as member for de Portfolio Committee on International Relations den Cooperation.

## References
Babalwa Mathulelwa

**Babalwa Mathulelwa** be South African politician wey dey serve as Member of de National Assembly since June 2020. She be party representative for de Economic Freedom Fighters.

## Biography
Before Mathulelwa enter politics, she work as domestic worker, cashier, plus monitoring practitioner for de Eastern Cape Department of Transport. She join EFF den become branch chairperson. She sana serve as additional member for de party ein Alfred Nzo Regional Command Team.

Insyd December 2019, dem elect Mathulelwa go serve on de Central Command Team, wey be EFF ein highest decision-making body, as additional member.

Insyd June 2020, Mathulelwa take ein oath as Member of de National Assembly. As of July 2020, she dey serve for de Portfolio Committee on Small Business Development.

## References


## External links
*Babalwa Mathulelwa at People's Assembly
David Chuenyane

**Lerate David Chuenyane** be one retired South African politician wey represent de National Party (NP) for de National Assembly from 1994 go 1999. Before dat, he be member of de Pan Africanist Congress (PAC), den for 1964 he go exile to join de militant wing Azanian People's Liberation Army (APLA). But when he come back to South Africa for 1992, he join de National Party (NP). Later, for 1999, he move go join de African National Congress (ANC). 

## Life den career
Chuenyane join de anti-apartheid PAC for 1960 wey ein age be 18. Insyd 1964, he go exile go Tanzania, where he join APLA plus take five years military training from Chinese instructors. After dat, he move go Canada then later go United States, where he complete ein undergraduate plus master's degree, come turn electrical engineer. He return to South Africa insyd July 1992 during de post-apartheid transition.

Even though Chuenyane still keep contact plus PAC, he join de NP shortly after ein return to South Africa. He talk say ein decision base on policy reasons—wey he put am like dis: "I turned capitalist"—plus de fact say NP get better infrastructure, financial resources, plus experience for government. He play big role for NP demma campaign before de 1994 general election: he be member for de party ein national management committee, vice chairperson for de regional branch for Johannesburg plus Soweto, plus one of demma two top-ranked Black candidates.

Insyd de 1994 election, Chuenyane win NP seat for de National Assembly, represent Gauteng constituency. For March 1999, he talk say he dey resign from NP to join de ruling ANC.

## References
Elizabeth Komikie Gumede

**Elizabeth Komikie Gumede** (née **Ndlovu**, 28 October 1921 – 1 August 2016) be a South African anti-apartheid activist.

## Biography
Dem born Gumede insyd 1921 insyd Christiana, South Africa.

Gumede be anti-apartheid activist wey work as member plus operative for de Azanian People's Liberation Army (APLA), wey be de underground military wing for de Pan Africanist Congress of Azania. Together plus John Ganya and Nabboth Ntshuntsha, she dey recruit people join de party, send dem go neighbouring countries for military training, plus receive dem back when dem dey infiltrate de country.

Insyd 1978, Gumede plus ein niece Kate Serokolo get arrest, come get five years prison sentence under de Suppression of Communism Act because dem help guerrilla fighters. Gumede get transfer go plenty different prisons, including Potchefstroom and Kroonstad (where she meet fellow activists Thandi Modise plus Winnie Mandela), but she dey held often for solitary confinement plus dem torture am. According to de International Defence and Aid Fund for Southern Africa, dem regard her as de female political prisoner from dat time wey suffer de worst torture plus bad treatment. She dey scream from pain inside ein cell for long periods, plus de torture wey dem do her make ein left hand paralysed.

Insyd 1982, Gumede plus Caesarina Kona Makhoere, Thandi Modise, Elizabeth Nhlapo and Kate Serokolo write application give de Minister of Justice, Kobie Coetsee, say make dem declare dem isolation as illegal plus make dem improve demma living conditions. But dem deny dis request.

Insyd 2006, de President of South Africa give Gumede de Order of Mendi for Bravery in Bronze “for bravely contributing to the struggle against apartheid.”

She live insyd Chiawelo, Soweto, Gauteng, till she die for 2016. Ein son Daniel Mofokeng become major general for de South African National Defence Force.

## References
Coloniality of knowledge

**Coloniality of knowledge** be a concept wey Peruvian sociologist Anibal Quijano develop wey he adapt to contemporary decolonial thinking. De concept dey critique wat proponents call de Eurocentric system of knowledge, wey dem dey argue de legacy of colonialism dey survive within de domains of knowledge. For decolonial scholars, de coloniality of knowledge be central to de functioning of de coloniality of power wey e be responsible for turning colonial subjects into victims of de coloniality of being, a term wey dey refer to de lived experiences of colonized peoples.

## Origin and development
Fregoso Bailón den De Lissovoy dey argue say Hatuey, a Taíno warrior wey komot La Española (wich dey contain Haiti den de Dominican Republic), na dem be among de first to recognize "Western knowledge as a colonial discourse". Wey Hatuey inspire, na Antonio de Montesinos begin ein career as an educator insyd 1511, teaching Bartolomé de las Casas critical thinking.

## References



## Sources

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Mignolo, Walter (2005). "The Idea of Latin America". Blackwell Publishing: **152.** ISBN 978-1-405-10085-4.
* 
* 
* 

## Read further

* 
* 
* 
* 
* 
* 
* 
* 

## External links
* Coloniality of Knowledge — University of Rostock
* What Fundamentally is Coloniality of Knowledge? — The Sunday News
* Giving testimony and the coloniality of knowledge — International Association for Women Philosophers
Jan Shoba

**Jan Shoba** be one leader insyd Azanian People's Liberation Army (APLA), wey be de armed wing of Pan Africanist Congress (PAC). He be member for dem High Command. For late 1980s, dem disband APLA, wey make dem turn dem focus go political plus social matters.

Jan Shoba bin dey arrested for 1984 den dem carry am go Robben Island Prison. E manage convince de prison authorities make dem gree make dem dey deliver de Zimbabwean newspaper *The Herald* to am. Dis be how he dey give PAC members wey dey Robben Island correct info about political happenings.

Insyd 1990, after dem do de Harare Declaration negotiations, dem release am from jail. Dem make am de head for de party ein security, wey some people believe say e fit be part of why dem later kill am.

Insyd Truth and Reconciliation report, dem talk say Jan Shoba train PAC members how to handle guns for June 1991. Dis be de same period wey PAC bring de “Great Storm” operation wey dem plan use am scare farmers.

People believe say ein possible role inside de “Great Storm” fit be why dem assassinate am. Dem shoot am outside ein house for Atteridgeville, but up till now nobody know who kill am.

Insyd May 2012, Duncan Street for Pretoria dem change ein name go Jan Shoba.

## References
Edward Bhengu

**Edward "Sonnyboy" Bhengu** (wey people dey call am ‘Bra Sanza’) be South African activist wey help form de Pan Africanist Congress of Azania (PAC). Dem born am on 8 November 1934.

He be de senior brother of de poet Don Mattera, plus he go prison many times sake of de anti-apartheid fight wey he dey part inside. Bhengu die for Soweto on 26 December 2010 from liver complications.

## References
Malcolm Dyani

**Malcolm Mbonisi Zamekile Dyani** (wey dem born on 14 February 1945) be retired South African politician plus former anti-apartheid activist. E serve for de National Assembly from 1994 go 2004, even though e come out small insyd 1999. E be old member for Pan Africanist Congress (PAC), but for 1999 e lef PAC go join African National Congress (ANC). 

## Early life den activism
Dem born Dyani on 14 February 1945, wey e grow insyd Duncan Village insyd de former Cape Province. As PAC student organiser, e dey active before apartheid government ban de party for 1960. Because of ein activism, dem put am for Robben Island from 1963 go 1978. After dem release am, during de 1980s, e join campaign to bring PAC ein name back for Eastern Cape area, wey e work plus Benny Alexander plus some oda people for political education work.

## Legislative career
Insyd de 1994 general election, Dyani win PAC seat for National Assembly. E hold de seat till early April 1999. Before de election for dat year, e comot for PAC go join ANC. E talk say PAC dey behave like Democratic Party. When dem do de election for June 1999, ANC take am go second term for National Assembly.

## References
Gora Ebrahim

**Ahmed Gora Ebrahim** (wey dem born 29 May 1936 – die 25 November 1999) be South African politician plus former anti-apartheid activist. During de apartheid time, e be foreign secretary for Pan Africanist Congress (PAC), wey e represent de party for National Assembly from 1994 till 1999. Just small time after e lose ein parliamentary seat insyd June 1999, plus shortly before e die insyd November dat same year, e comot PAC join African National Congress (ANC).

## Early life den anti-apartheid activism
Dem born Ebrahim on 29 May 1936 insyd Durban wey dey former Natal province. Him and ein younger brother, Ebrahim Ismail, both take part for politics from demma youth time; Ebrahim himself take part insyd Trotskyite circles insyd Natal University plus University of the Witwatersrand. But while ein brother go join ANC, Ebrahim join PAC insyd 1957, wey e go exile for 1963 after dem ban de party.

Over de next three decades, Ebrahim be top representative for PAC abroad; different times e serve as de party ein main rep insyd Egypt, Iraq, China, Zimbabwe, plus insyd de United Nations for New York. Insyd 1969, as e dey based for Dar es Salaam inside Tanzania, dem appoint am as PAC ein secretary for foreign affairs. E be part of de people wey start de South African Non Racial Olympic Committee, plus e act as president when dem detain Dennis Brutus. During de five years wey e spend for Iraq, e be editor for de Baghdad Observer. E come return go South Africa for 1990 after apartheid government unban de PAC, plus e follow serve for PAC ein delegation for de negotiations wey end apartheid.

## Post-apartheid political career
Insyd South Africa ein first post-apartheid elections for 1994, Ebrahim get elected to represent PAC for de National Assembly. After just one term for de assembly, e lose ein seat for de 1999 general election as PAC no perform well. After de election, media reports talk say Ebrahim dey almost leave PAC go join ANC, wey dem say offer am diplomat post; e come defect shortly after.

## Personal life den death
Ebrahim meet ein French wife, Xaviere, for China, where she dey work as translator. Dem get two children—one boy plus one girl—wey dem born during exile time for Tanzania.

Few months after e join ANC, Ebrahim die on 25 November 1999 for ein house for Berea, Johannesburg, after heart attack catch am.

## References
Bennet Joko

**Bennet Joko** be South African politician wey serve small time as Member of 27th South African Parliament from June reach August 2021. E be Deputy President for de Moloto faction of Pan Africanist Congress of Azania (PAC). De way dem put am insyd Parliament, plus de way dem remove am, na part of de internal fight between ein side and Mzwanele Nyhontso ein faction for inside de party.

## Political career
Joko dey represent de PAC before insyd Cape Town City Council, den he be de PAC ein regional leader insyd Western Cape. For 2014, he serve as deputy secretary general for PAC.

Wen general election come for 2019, dem put Joko second for de PAC ein national party list, but de party chop only one seat insyd National Assembly, wey mean sey Joko just miss get ein seat. After dat election, Joko get involved well-well for some factional matter wey divide de PAC: he follow de group wey talk sey Narius Moloto be de true PAC president, den for August 2019, dem elect Joko as Moloto ein deputy. Anoda group, wey Mzwanele Nyhontso lead, talk sey Moloto plus Joko no be de correct leaders for PAC. Nyhontso be de only PAC person wey enter Parliament, den Moloto talk from August 2019 sey ein group go comot Nyhontso from de PAC seat make Joko take ein place.

After long political den court palaver, Joko finally enter Parliament on 23 June 2021: dem comot Nyhontso ein seat based on sey dem talk he no be PAC member again. But for August 2021, North Gauteng High Court talk sey Nyhontso be de legal PAC leader, so Moloto ein group no get legal grounds to sack am. Nyhontso come take back PAC ein parliamentary seat on 31 August.

## References


## External links

* Mr Bennet Joko at People's Assembly
Philip Kgosana

**Philip Ata Kgosana** (Born for place wey now be Makapanstad, North West, South Africa 12 October 1936 – 19 April 2017) be one leader for Pan Africanist Congress (PAC) for South Africa. People know am well for de role wey he play as leader of one big demonstration wey happen when he be just 23 years old on 30 March 1960. For dat day, 30,000 people wey no agree plus de country ein pass laws march from Langa go Cape Town. Dis be one of de biggest anti-apartheid demonstrations wey ever happen insyd Cape Town.

Kgosana die from cancer on 19 April 2017. Dem rename one part of de M3 expressway wey enter Cape Town to Philip Kgosana Drive to honour am, as dat road be part of de route wey he take march for 1960. Before, dem dey call am De Waal Drive, after Nicolaas Frederic de Waal, wey be one former Administrator for Cape Province wey start de construction of de road during de early 1900s.

## References
David Sibeko

**David Bambatha Maphangumzana Sibeko** (26 August 1938 insyd Johannesburg, South Africa – 12 June 1979 for Dar es Salaam, Tanzania) be South African political activist. People dey call am "Malcolm X of South Africa". He start ein political journey as journalist for Drum, wey be black South African magazine. As he dey work for dat magazine, he turn big figure inside de Pan Africanist Congress of Azania (South Africa). Insyd de 1970s, he lead de United Nations Observer Mission for de Pan Africanist Congress (PAC) wey dey New York City, den through dat role, he make PAC popular especially among African Americans. Insyd 1979, Sibeko try take over leadership from Potlako Leballo, den he get partial success. But he no fit get support from de Second Azanian People's Liberation Army, wey dem recruit from de 1976 student protest generation. As dem get argument for ein flat insyd Oyster Bay insyd Dar es Salaam, Tanzania on 12 June 1979, dem shoot am dead.

## Further reading

* Leeman, Lieutenant-General Bernard, "The Pan Africanist Congress of Azania", in *AFRICA TODAY A Multi-Disciplinary Snapshot of the Continent in 1995*, edited by Peter F. Alexander, Ruth Hutchison and Deryck Schreuder, The Humanities Research Centre, The Australian National University Canberra, 1996, pages 172–195 .
* Sampson, A. *South Africa 1978–1979.* Johannesburg: Black and Gold.

## References



## External links

*PAC Literature
Joe Seremane

**Wetshotsile Joseph Seremane** (born 26 August 1938) be former South African politician den federal chairperson for de main opposition party for de country, de Democratic Alliance (DA).

Seremane start ein career as school teacher for Bekkersdal insyd Gauteng region for South Africa, till dem stop am from teaching because of ein involvement for politics. From 1963 to 1969, apartheid government hold am as political prisoner for Robben Island, then dem deport am go de black homeland called Bophuthatswana. Dem still detain am without trial from 1976 to 1978, plus several other times between 1982 den 1984.

He serve inside civic organisations first for advocacy work, then later for mediation plus conflict resolution. He be Director of Justice and Reconciliation for de South African Council of Churches, den after democracy come for 1994, he serve as Chief Land Claims Commissioner.

Insyd 1994, he join Democratic Party (DP), wey be de party before DA, den by 1998, dem elect am as Member of Parliament. For March 2000, he get elect as federal chairperson for de DP, wey make am become de founding chairperson of de Democratic Alliance (DA).

Seremane start first as member of de Pan Africanist Congress of Azania (PAC), wey be one radical black consciousness movement, but later he reject race-based politics, den people see am for long as de most prominent black figure inside de multi-racial DA.

After former DA leader Tony Leon announce sey he go retire insyd May 2007, people see Seremane as possible person to take over from am.

On 26 February 2007, he announce sey he go contest for DA leadership. But for 6 May 2007, he plus Athol Trollip lose de election give Helen Zille.

Seremane be DA ein candidate for president during de 25 September 2008 parliamentary vote to choose successor to Thabo Mbeki.

He retire for 2010, den Wilmot James take over from am as DA federal chairperson.

## References


## External links
* Parliament portfolio for Joe Seremane at parliament.gov.za
* Joe Seremane profile at DA website
* Mail & Guardian - ''Last black man standing''
* Chaaban wanted DA's Seremane, tape reveals IOL
Richard Sizani

**Richard Khaliphile Sizani** be South African lawyer, civil servant, den former politician. From 1994 to 1997, he represent de Pan Africanist Congress (PAC) insyd National Assembly before he move go join de civil service. From 2011 to 2022, he serve as member for de Public Service Commission.

## Early life den career
Sizani be lawyer by profession, den during de apartheid time, he live abroad insyd Australia plus New Zealand. Insyd 1992, he return come South Africa, wey be where he represent de PAC for de multi-party negotiations to end apartheid. During dat same time, from 1992 to 1994, he work as senior law lecturer for University of the Transkei.

## Post-apartheid career
Insyd de 1994 general election, Sizani get elect to represent de PAC insyd National Assembly. He resign from ein seat for 1997 make he join de civil service, where he first work as chief director for traditional affairs insyd Department of Provincial Affairs and Constitutional Government, then later become director-general for Government of KwaZulu-Natal. He come comot from PAC for 1998.

Insyd September 2011, President Jacob Zuma appoint am go Public Service Commission, first as ordinary member, then from October 2014, as deputy chairperson. For December 2015, Zuma appoint am again as chairperson for de commission. Ein term for dat position end on 31 January 2022.

## References
Motsoko Pheko

**Salzwedel Ernest "Motsoko" Pheko** (13 November 1930 – 19 April 2024) be one South African lawyer, author, historian, theologian, academic plus politician.

## Biography
Dem born Motsoko Pheko insyd one rich rural family for Lesotho on 13 November 1930, but afta ein poppie plus mommie die sudden for 1930s, dem move go South Africa top. He plus ein brother dey raised by E. M. Moerane, wey be dem late momma ein sister. Since 1960, Motsoko Pheko dey member for Pan Africanist Congress of Azania (PAC), plus he serve for plenty different positions like Organiser, Branch Chairperson, Country Representative plus Member of Parliament (MP). Pheko serve as PAC representative for United Nations both for New York plus Geneva, plus he work for UK and Zambia too. Pheko be PAC president for South Africa till 2008. Before dat, he be Deputy President for three cabinets from 1995 reach 2003. Dis be de longest time any man serve as PAC president. Sobukwe serve from 1959 to 1978, den Leballo from 1978 to 1986.

Pheko be de founder of Daystar University insyd Kenya, wey be de biggest liberal arts college insyd Africa. He be founder plus Chairman insyd Tokoloho Development Association for South Africa, one trust wey dey promote research about African people demma indigenous knowledge before European colonisation come. Dem dey publish de results. Tokoloho mean “Freedom” for Sotho.

Pheko get B.A. degree from University of South Africa (UNISA), where he major for Political Science plus Systematic Theology, he read Sociology plus History too. Na UNISA honour am plus one archive wey keep plenty of ein own works. Pheko get Bachelor of Law degree from University of Zambia, plus he get Master of Law degree for international law from University of London.

Pheko die insyd Johannesburg on 19 April 2024, as he be 93 years old.

## Published works
Pheko be an author of several books on topics such as history, law, political science den theology, including:

* *African Renaissance Saved Christianity*
* *Apartheid: The Story of the Dispossessed people*
* *Betrayal of a Colonised People*
* *The Rise of Azania, the Fall of South Africa*
* *The Early Church in Africa*
* *Hidden Side of South African Politics*
* *The History of Robben Island Must Be Preserved*
* *The Land Is Ours: The Political Legacy of Mangaliso Sobukwe*
* *Who Are The Africans? – Indigenous Names and Identity*
* *The True History of Sharpeville Must Be Told*

## References
Mike Muendane

**Ngila Michael Muendane** (wey dem born on 11 October 1944) be South African politician, businessman, plus former anti-apartheid activist. E be former secretary-general plus former deputy president of de Pan Africanist Congress (PAC).

## Life den career
Ngila Michael Muendane be former anti-apartheid activist wey dem imprison for Robben Island on sabotage charge from 1963 go 1970. After ein release, e turn businessman plus media personality until December 1996, wey dem elect am as secretary-general of de Pan Africanist Congress (PAC), under de leadership of party president Stanley Mogoba. Even though dem no elect am go de National Assembly during de 1994 general election, e later take over one vacancy inside PAC ein caucus.

Before de 1999 general election, Muendane be de PAC ein candidate for Premier of Gauteng, but de party no win any seat for de province. For de national level, dem put ein name third for de party ein national list, wey suppose guarantee am one of de three seats PAC win for Parliament. But after de election, PAC withdraw ein name without consult am, replace am with de next-ranked candidate, Patricia de Lille. De party talk say dem dey move am go headquarters make e focus on preparation for de 2000 local elections.

Muendane still dey active for PAC affairs after dat, plus later e serve as de party ein deputy president.

## References

## External links

* Ngila Michael Muendane at People's Assembly
* Ngila Michael Muendane at South African History Project